Ernests Hemingvejs

Ernests Millers Hemingvejs (; dzimis  Oakpārkā, ASV, miris  Kečamā, Aidaho, ASV) bija amerikāņu rakstnieks un žurnālists.

 Dzīvesgājums 
Dzimis 1899. gada 21. jūlijā Oukpārkā, Ilinoisā, ārsta ģimenē. Pēc mācībām vietējā vidusskolā viņš sāka strādāt Kanzassitijas avīzē.
Pēc ASV iestāšanās Pirmajā pasaules karā viņš 1918. gadā brīvprātīgi pieteicās par šoferi Sarkanajā Krustā un dienēja Itālijas frontē. Pēc kara beigām atsāka žurnālista karjeru Parīzē kā Toronto Star korespondents (1921-1927).
Vēlāk dzīvoja Floridas dienvidu piekrastes pilsētā Kīvestā.
Kā kara korespondents piedalījās Spānijas pilsoņu karā (1936–1939) un Otrajā pasaules karā. Līdz 1960. gadam ar pārtraukumiem dzīvoja Kubā, tad atgriezās ASV, kur ārstējās Meijo klīnikā. Izdarīja pašnāvību 1961. gadā.

 Daiļrade 
Ernests Hemingvejs bija viens no tā sauktās "zudušās paaudzes" rakstniekiem, viņa darbi ietekmējuši gan ASV, gan Eiropas literatūru. Hemingveja pazīstamākie romāni ir "Ardievas ieročiem" (, 1929), "Kam ir un kam nav" (, 1937), "Kam skanēs zvans" (, 1940) un citi, stāsti — "Kilimandžāro sniegi" (, 1936), "Sirmgalvis un jūra" (, 1952). 
Savas dzīves laikā viņš izdeva 7 noveles un 6 īso stāstu krājumus. Pēc viņa nāves vēl publicēja trīs noveles un četrus īso stāstu krājumus.

Ernesta Hemingveja darbos spilgti atklājas cilvēka cīņa ar izmisumu un vientulību, ko pārdzīvot palīdz paļaušanās uz likteni un godīga, drosmīga attieksme pret dzīvi. Hemingveja darbos tiek uzsvērta doma, ka drosmīgs un domājošs cilvēks nav pakļaujams — viņš vai nu izdzīvo, vai tiek iznīcināts.

 Bibliogrāfija 

Gads  Nosaukums latviski  Nosaukums oriģinālvalodā 1926  "Pavasara pali"  The Torrents of Spring 1926  "Un saule lec"  The Sun Also Rises 1929  "Ardievas ieročiem"  A Farewell to Arms 1932  "Nāve pēcpusdienā"  Death in the Afternoon 1936  "Kilimandžāro sniegi"  The Snows of Kilimanjaro 1937  "Kam ir un kam nav"  To Have and Have Not 1940  "Kam skanēs zvans"  For Whom the Bell Tolls 1950  "Pāri upei koku paēnā"  Across the River and Into the Trees 1952  "Sirmgalvis un jūra"  The Old Man and the Sea 1970  "Salas straumē"  Islands in the Stream 1986  "Ēdenes dārzs"  The Garden of Eden 1999    True at First Light

 Apbalvojumi 
Hemingvejs saņēma Nobela prēmiju literatūrā (1954) un Pulicera balvu (1953) — abas par stāstu "Sirmgalvis un jūra".

 Atsauces 

 Ārējās saites 


 Ernest Hemingway.org.uk 

Kategorija:Amerikāņu rakstnieki
Kategorija:Nobela prēmijas laureāti literatūrā
Kategorija:Angļu valodā rakstošie
Kategorija:Pašnāvnieki
Kategorija:Pulicera balvas ieguvēji